રિયલ્ટી સેક્ટરમાં અત્યાર સુધી ક્યારેય નહોતી એવી સ્થિતિ પ્રવર્તી રહી છે. બિલ્ડર્સ અને ગ્રાહકો બન્ને મૂંઝવણમાં છે. ભાવો ઘટશે? ક્યારે ઘટશે? ડિમાન્ડ નીકળશે? ક્યારે નીકળશે? ક્લિયરન્સ ઝડપથી ક્યારથી મળવાનાં શરૂ થશે? બાંધકામને વેગ ક્યારે મળશે? વગેરે સવાલો વચ્ચે બિલ્ડર્સ અને ગ્રાહકો તો અટવાયા જ છે, પરંતુ હજારો એસ્ટેટ એજન્ટો પણ છેલ્લા લાંબા સમયથી સોદા વિના અથવા નહીંવત્ સોદા સાથે સતત નિરાશાની લાગણી અનુભવી રહ્યા છે. બિલ્ડર્સ ગ્રાહકોની રાહ જોઈ રહ્યા છે, જ્યારે ગ્રાહકો ભાવ ઘટવાની પ્રતીક્ષામાં સમય ખેંચી રહ્યા છે.